Nobatia

Nobatia oli keskiaikainen kristitty kuningaskunta Pohjois-Nubiassa. Se perustettiin mahdollisesti vuoden 297 tienoilla ja omaksui varhain koptilaisen kristinuskon. Vuonna 701 Nobatia liittyi tuntemattomista syistä Mukurraan. Se on voinut tosin tapahtua jo ennen vuoden 652 muslimihyökkäystä, sillä arabi-lähteet puhuvat vain yhdestä kristitystä valtiosta alueella. Nobatia säilytti kuitenkin jonkinlaisen autonomian, ja jotkut arabi-lähteet kutsuvat valtakuntaa "Mukurran ja Nobatian kuningaskunnaksi", mikä voi viitata kaksoismonarkiaan.

Nobatia oli Nubian osista lähinnä Egyptiä ja oli siksi kovimman arabialaistumisen ja islamilaistumisen paineen alaisena. Viimeiset osat kristittyä Nobatiaa kuuluivat Dotawon kuningaskuntaan kunnes Sennarin sulttaanikunta valloitti sen vuonna 1504.

Afrikan entiset valtiot